صحیفہ جبار خٹک

صحیفہ جبار خٹک، اک پاکستانی ماڈل تے اداکارہ اے۔ لکس اسٹائل ایوارڈز تے ہم ایوارڈز وچ بہترین اُبھردی ہوئی ماڈل دا ایوارڈ حاصل کرن توں بعد صحیفہ نے 2018ء دے ٹیلی ویژن سیریئل تیری میری کہانی تے بیٹی وچ مرکزی کردار ادا کردے ہوئے اداکاری دا آغاز کیتا۔ 

 زندگی تے کیریئر 
صحیفہ جبار خانیوال پنجاب، پاکستان وچ پیدا ہوئی سی تے لہور وچ پلی ودھی۔ اوہنے بیکن ہاؤس نیشنل یونیورسٹی لہور توں بزنس اکنامکس وچ بی ایس کیتا۔ دسمبر 2017 وچ اوہنے خواجہ خضر حسین نال شادی کیتی۔ اوہدے مطابق اوہدی ملاقات یونیورسٹی دے دِناں وچ ہوئی سی۔ شادی دی تقریب لہور وچ منعقد ہوئی۔

صحیفہ جبار نے اپݨے کیریئر دا آغاز بطور فیشن ماڈل کیتا سی تے کئی ٹیلی ویژن اشتہارات وچ نظر آئی۔ لکس سٹائل ایوارڈ تے ہم ایوارڈز وچ بہترین اُبھردی ہوئے ٹیلنٹ دا ایوارڈ حاصل کرن توں بعد اوہنے اداکاری دی طرف قدم ودھایا تے مومنہ درید دی ٹی وی سیریز تیری میری کہانی توں اداکاری دا آغاز کیتا جِتھے اوہنے اظفر رحمان تے صبور علی نال دینا دا مرکزی کردار ادا کیتا۔ ایہ سیریئل ہم ٹی وی اُتے 36 قِسطاں تک چلی۔ اس توں بعد اے آر وائی ڈیجیٹل دے سوشل ڈرامے بیٹی وچ اک ہور مرکزی کردار ادا کیتا۔ Idream Entertainment دکی پروڈکشن، بیٹی تنقیدی تے تجارتی لحاظ نال کامیاب رہی۔ 

 ٹیلی ویژن 
 سال ٹائیٹل کردار نوٹ2018تیری میری کہانیدینا2018–2019بیٹیمریم2019داغ (ٹی وی سیریز)|بھولایمن2019چھوٹی چھوٹی باتیںہانیہسٹوری "وجہ تم ہو"2020لوگ کیا کہیں گےمیرب

 ایوارڈز تے نامزدگیاں 
 سال ایوارڈ کیٹیگری نتیجہ 2018 لکس سٹائل ایوارڈ Best Emerging Talent win2018ہم ایوارڈزBest Rising Starwin

 حوالے 

گٹھ:اکیہويں صدی د‏‏یاں پاکستانی اداکاراواں
گٹھ:پاکستانی ٹیلی ویژن اداکاراواں